作者：刘克庄
词牌/韵律：贺新郎

paragraphs: 想赴瑶池约。
向东风、名姬骏马，翠鞯金络。
太液池边鹄群下，又似南楼呼鹤。
画不就、秾纤娇弱。
罗帕封香来天上，泻铜盘、沆瀣供清酌。
春去也，被留却。
芳魂再返应无药。
似诗咏、绿衣黄里，感伤而作。
爱惜尚嫌蜂采去，何况流莺蹴落。
且放下、珠帘遮著。
除却江南黄九外，有何人、敢与花酬酢。
君认取，莫教错。